CELEX: 52016DP0325
Language: el
Date: 2016-09-13 00:00:00
Title: Απόφαση του Ευρωπαϊκού Κοινοβουλίου της 13ης Σεπτεμβρίου 2016 σχετικά με την αίτηση για την άρση της ασυλίας του Σωτηρίου Ζαριανόπουλου (2016/2083(IMM))

13.6.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 204/209
            
         P8_TA(2016)0325
   Αίτηση για την άρση της ασυλίας του Σωτηρίου Ζαριανόπουλου
   Απόφαση του Ευρωπαϊκού Κοινοβουλίου της 13ης Σεπτεμβρίου 2016 σχετικά με την αίτηση για την άρση της ασυλίας του Σωτηρίου Ζαριανόπουλου (2016/2083(IMM))
   (2018/C 204/25)
   
      Το Ευρωπαϊκό Κοινοβούλιο,
   
   
               —
            
            
               έχοντας υπόψη την αίτηση για την άρση της ασυλίας του Σωτηρίου Ζαριανόπουλου, η οποία διαβιβάσθηκε στις 28 Μαρτίου 2016 από τον Εισαγγελέα του Αρείου Πάγου, σε συνάρτηση με την εκκρεμούσα ποινική διαδικασία ενώπιον του Εισαγγελέα Πλημμελειοδικών Θεσσαλονίκης (αριθ. αναφοράς ABM A2015/1606), και η οποία ανακοινώθηκε στην ολομέλεια στις 27 Απριλίου 2016,
            
         
               —
            
            
               έχοντας υπόψη ότι ο Σωτήριος Ζαριανόπουλος παραιτήθηκε του δικαιώματος ακρόασης, σύμφωνα με το άρθρο 9 παράγραφος 5 του Κανονισμού,
            
         
               —
            
            
               έχοντας υπόψη τα άρθρα 8 και 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, καθώς και το άρθρο 6 παράγραφος 2 της Πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση καθολική ψηφοφορία,
            
         
               —
            
            
               έχοντας υπόψη τις αποφάσεις που εξέδωσε το Δικαστήριο της Ευρωπαϊκής Ένωσης στις 12 Μαΐου 1964, 10 Ιουλίου 1986, 15 και 21 Οκτωβρίου 2008, 19 Μαρτίου 2010, 6 Σεπτεμβρίου 2011 και 17 Ιανουαρίου 2013 (1),
            
         
               —
            
            
               έχοντας υπόψη το άρθρο 62 του Συντάγματος της Ελληνικής Δημοκρατίας,
            
         
               —
            
            
               έχοντας υπόψη το άρθρο 5 παράγραφος 2, το άρθρο 6 παράγραφος 1 και το άρθρο 9 του Κανονισμού του,
            
         
               —
            
            
               έχοντας υπόψη την έκθεση της Επιτροπής Νομικών Θεμάτων (A8-0233/2016),
            
         
               A.
            
            
               λαμβάνοντας υπόψη ότι ο Εισαγγελέας του Αρείου Πάγου ζήτησε την άρση της ασυλίας του Σωτηρίου Ζαριανόπουλου, βουλευτού του Ευρωπαϊκού Κοινοβουλίου, σε συνάρτηση με τη δίωξη για εικαζόμενη αξιόποινη πράξη·
            
         
               B.
            
            
               λαμβάνοντας υπόψη ότι, δυνάμει του άρθρου 9 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, οι βουλευτές του Ευρωπαϊκού Κοινοβουλίου απολαύουν, εντός της επικρατείας των κρατών τους, των ασυλιών που αναγνωρίζονται στα μέλη του Κοινοβουλίου της χώρας τους·
            
         
               Γ.
            
            
               λαμβάνοντας υπόψη ότι, σύμφωνα με το άρθρο 62 του Συντάγματος της Ελληνικής Δημοκρατίας, όσο διαρκεί η βουλευτική περίοδος ο βουλευτής δεν διώκεται ούτε συλλαμβάνεται ούτε φυλακίζεται ούτε με άλλο τρόπο περιορίζεται χωρίς άδεια του Σώματος·
            
         
               Δ.
            
            
               λαμβάνοντας υπόψη ότι οι ελληνικές αρχές προτίθενται να ασκήσουν δίωξη στον Σωτήριο Ζαριανόπουλο για παράβαση καθήκοντος εν συμβουλίω·
            
         
               E.
            
            
               λαμβάνοντας υπόψη ότι η σχεδιαζόμενη δίωξη αφορά τη χορήγηση, το 2011, από το δημοτικό συμβούλιο της Θεσσαλονίκης, εικαζόμενων παράνομων αδειών για την τοποθέτηση τραπεζοκαθισμάτων σε κοινόχρηστο χώρο πεζόδρομου, και ότι ο Σωτήριος Ζαριανόπουλος διώκεται υπό την ιδιότητά του ως πρώην μέλους του εν λόγω δημοτικού συμβουλίου·
            
         
               ΣΤ.
            
            
               λαμβάνοντας υπόψη ότι η σχεδιαζόμενη δίωξη προδήλως δεν έχει καμία σχέση με την ιδιότητα του Σωτηρίου Ζαριανόπουλου ως βουλευτού του Ευρωπαϊκού Κοινοβουλίου, αλλά σχετίζεται με την προηγούμενη θητεία του ως μέλους του δημοτικού συμβουλίου της Θεσσαλονίκης·
            
         
               Ζ.
            
            
               λαμβάνοντας υπόψη ότι η σχεδιαζόμενη δίωξη δεν αφορά γνώμη εκφρασθείσα ή ψήφο δοθείσα από τον βουλευτή κατά την άσκηση των καθηκόντων του ως βουλευτού του Ευρωπαϊκού Κοινοβουλίου υπό την έννοια του άρθρου 8 του Πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης·
            
         
               H.
            
            
               λαμβάνοντας υπόψη ότι δεν υφίστανται υπόνοιες ότι η σχεδιαζόμενη δίωξη ασκείται με σκοπό να παρακωλυθεί η πολιτική δραστηριότητα του βουλευτού (fumus persecutionis), πολλώ μάλλον καθόσον η δίωξη αφορά το σύνολο των μελών του τότε δημοτικού συμβουλίου·
            
         
            
               1.
            
            
               αποφασίζει να άρει την ασυλία του Σωτηρίου Ζαριανόπουλου·
            
         
            
               2.
            
            
               αναθέτει στον Πρόεδρό του να διαβιβάσει αμελλητί την παρούσα απόφαση και την έκθεση της αρμόδιας επιτροπής του στις ελληνικές αρχές.
            
         
      (1)  Απόφαση του Δικαστηρίου, της 12ης Μαΐου 1964, Wagner/Fohrmann και Krier 101/63, ECLI:EU:C:1964:28· απόφαση του Δικαστηρίου, της 10ης Ιουλίου 1986, Wybot/Faure και άλλων 149/85, ECLI:EU:C:1986:310· απόφαση του Δικαστηρίου, της 15ης Οκτωβρίου 2008, Mote/Parlement T-345/05, ECLI:EU:T:2008:440· απόφαση του Δικαστηρίου, της 21ης Οκτωβρίου 2008, Marra/De Gregorio και Clemente C-200/07 και C-201/07, ECLI:EU:C:2008:579· απόφαση του Δικαστηρίου, της 19ης Μαρτίου 2010, Gollnisch/Parlement T-42/06, ECLI:EU:T:2010:102· απόφαση του Δικαστηρίου, της 6ης Σεπτεμβρίου 2011, Patriciello C-163/10, ECLI: EU:C:2011:543· απόφαση του Δικαστηρίου, της 17ης Ιανουαρίου 2013, Gollnisch/Parlement, T-346/11 και T-347/11, ECLI:EU:T:2013:23.